દારૂની હેરાફેરી ઉપર વોચ રાખવા પોલીસ કમિશ્નર અગ્રવાલ, જેસીપી અહેમદ, ડીસીપી સૈની, ડીસીપી જાડેજા અને એસીપી ક્રાઇમ સરવૈયાની સૂચનાથી ડીસીબી પીઆઇ એચ એમ ગઢવીના માર્ગદર્શન હેઠળ સ્ટાફ પેટ્રોલીંગમાં હતો દરમિયાન એએસઆઇ બલભદ્રસિંહ જાડેજા, મહિપાલસિંહ ઝાલા અને ચેતનસિંહ ગોહિલને મળેલી બાતમી આધારે વિરેન્દ્રસિંહ જાડેજા અને કુલદીપસિંહ રાણાને સાથે રાખીને ગૌરીદળ ગામથી આણંદપર-ધાર ગામ તરફ જતા રોડ ઉપર તેજીમાં તથા ટીડાબાપાની સુરાપુરાની દેરી પાસે આવેલ મેપ લાલજી જાદવની ઓરડીમાં દરોડો પાડ્યો હતો જેમાં ઓરડીમાંથી દારૂની 1728 બોટલ મળી આવતા 5,18,400 રૂપિયાનો દારૂ કબ્જે કરી તપાસ કરતા આ દારૂનો જથ્થો બામણબોર રહેતા અજય દિનેશભાઇ ચાવડાનો હોવાનું જાણવા મળતા તેના વિરુદ્ધ ગુનો નોંધી શોધખોળ હાથ ધરી હતી.